त्यागी के वकील ने पटियाला हाउस कोर्ट में कहा कि प्रवर्तन निदेशालय (ईडी) और सीबीआई की तरफ से मांगे गए सभी साक्ष्य उन्हें सौंप दिए गए हैं। त्यागी ने अपनी संपत्ति, बैंक खातों और अपने विदेश दौरों की पूरी जानकारी दे दी है। सीबीआई ने त्यागी की जमानत का विरोध करते हुए कहा कि दस्तावेजों की पड़ताल कर किसी निष्कर्ष पर पहुंचने में समय लगेगा। सीबीआई ने दस्तावेजों का अध्ययन करने के लिए 23 दिसम्बर तक का समय मांगा जिसे कोर्ट ने स्वीकार कर लिया।